**รายละเอียด  
การประกวดเรียงความ เรื่อง “จังหวัดตราด เมืองแห่งการเรียนรู้”**

สำนักงาน กศน. จังหวัดตราด ขอเชิญนักเรียน นักศึกษา ส่งผลงานเรียงความเข้าร่วมประกวด ในโครงการ **“**จังหวัดตราด เมืองแห่งการเรียนรู้**"** **วัตถุประสงค์**  
 1. เพื่อประชาสัมพันธ์ โครงการ “จังหวัดตราด เมืองแห่งการเรียนรู้" ให้แก่สาธารณชน ทราบโดยทั่วกัน  
 2. เพื่อสร้างการมีส่วนร่วมของนักเรียน นักศึกษา ในการขับเคลื่อนการดำเนินงานโครงการ “จังหวัดตราด เมืองแห่งการเรียนรู้"   
  **รายละเอียดการประกวด**  
 **๑. คุณสมบัติผู้เข้าร่วมประกวด** แยกเป็น๕ กลุ่ม ได้แก่๑.๑ นักเรียนประถมศึกษา ระดับชั้น ป.๔ – ป.๖  
 ๑.๒ นักเรียนมัธยมศึกษาตอนต้น ระดับชั้น ม.๑ – ม.๓  
 ๑.๓ นักเรียนมัธยมศึกษาตอนปลาย ระดับชั้น ม.๔ – ม.๖  
 ๑.๔ นักศึกษาอาชีวศึกษา  
 ๑.๕ นักศึกษาการศึกษานอกระบบและการศึกษาตามอัธยาศัย ทุกระดับ  
 **๒. ประเภทการแข่งขัน** ประเภทเดี่ยว **๓. วิธีการดำเนินการและรายละเอียดหลักเกณฑ์การประกวด** ๓.๑ หัวข้อการประกวดเรียงความ เรื่อง “จังหวัดตราด เมืองแห่งการเรียนรู้”๓.๒ การเขียนเรียงความ  
 ๑) นักเรียนประถมศึกษา ระดับชั้น ป.๔ – ป.๖ ความยาวไม่น้อยกว่า ๑๕ บรรทัด แต่ไม่เกิน ๒๐ บรรทัด เขียนด้วยปากกาโดยการคัดลายมือครึ่งบรรทัด ใช้อักษรอ่านง่าย ถูกต้องตามลักษณะวิธีเขียนอักษรไทย  
 ๒) นักเรียนมัธยมศึกษาตอนต้น ระดับชั้น ม.๑ – ม.๓ ความยาวไม่น้อยกว่า ๒๕ บรรทัดแต่ไม่เกิน ๓๐ บรรทัด เขียนด้วยปากกาโดยการคัดลายมือครึ่งบรรทัด ใช้อักษรอ่านง่าย ถูกต้องตามลักษณะวิธีเขียนอักษรไทย  
 ๓) นักเรียนมัธยมศึกษาตอนปลาย ระดับชั้น ม.๔ – ม.๖ ความยาวไม่น้อยกว่า ๓๐ บรรทัด แต่ไม่เกิน ๓๕ บรรทัด เขียนด้วยปากกาโดยการคัดลายมือครึ่งบรรทัด ใช้อักษรอ่านง่าย ถูกต้องตามลักษณะวิธีเขียนอักษรไทย  
 ๔) นักศึกษาอาชีวศึกษา ความยาวไม่น้อยกว่า ๓๐ บรรทัด แต่ไม่เกิน ๓๕ บรรทัด เขียนด้วยปากกาโดยการคัดลายมือครึ่งบรรทัด ใช้อักษรอ่านง่าย ถูกต้องตามลักษณะวิธีเขียนอักษรไทย  
 ๕) นักศึกษาการศึกษานอกระบบและการศึกษาตามอัธยาศัยความยาวไม่น้อยกว่า ๓๐ บรรทัด แต่ไม่เกิน ๓๕ บรรทัด เขียนด้วยปากกาโดยการคัดลายมือครึ่งบรรทัด ใช้อักษรอ่านง่าย ถูกต้องตามลักษณะวิธีเขียนอักษรไทย  
 **๔. เกณฑ์การให้คะแนน**   
 **๔.๑ การเขียนเรียงความ** พิจารณาจาก๑) เนื้อเรื่อง  
 (๑) การลำดับข้อความและความคิดต่อเนื่องสอดคล้องกันตลอดเรื่อง  
 (๒) การแสดงเหตุและผลอย่างสมเหตุและผล  
 (๓) การยกตัวอย่าง หรือ สำนวนโวหาร สุภาษิต คำคม สถิติ อ้างอิงประกอบ   
ได้อย่างเหมาะสม  
 ๒) รูปแบบ ประกอบด้วย ส่วนนำ เนื้อเรื่อง และ สรุป  
 ๓) เขียนถูกต้องตามอักขรวิธี (การสะกดคำ เว้นวรรคตอน เครื่องหมายวรรคตอน)๔) ความยาวของเรื่องตามที่กำหนด  
 **๔.๒ การคัดลายมือ** ๑) ใช้ตัวอักษรอ่านง่ายถูกต้องตามลักษณะวิธีการเขียนอักษรไทยและเป็นระเบียบ๒)สะอาดเรียบร้อย  
  **๕. การสมัครและการส่งผลงาน**   
 **๕.๑ หลักฐานการสมัคร** ๑) ใบสมัคร (ตามแบบแนบท้ายรายละเอียด) จำนวน ๑ ฉบับ  
 ๒) สำเนาบัตรประจำตัวประชาชนหรือบัตรประจำตัวนักเรียน นักศึกษา จำนวน ๑ ฉบับ  
 **๕.๒ การส่งผลงาน**  ๑) การส่งผลงานเรียงความเข้าประกวด (ไม่พับกระดาษผลงานเรียงความ) ให้  
ผู้ส่งผลงานส่งผลงานโดยผนึกซอง จ่าหน้าซองถึง สำนักงาน กศน. จังหวัดตราด ในกรณีส่งด้วยตนเอง ในวัน เวลาราชการ หรือ ส่งทางไปรษณีย์ ที่ สำนักงาน กศน. จังหวัดตราด ตำบลวังกระแจะ อำเภอเมือง จังหวัดตราด รหัสไปรษณีย์ ๒๓๐๐๐ (ประกวดเรียงความ)  
 ๒) ผู้ส่งผลงานเขียนชื่อ นามสกุล กำกับไว้ด้านล่างของผลงานเรียงความ **๖. กำหนดระยะเวลาการส่งผลงานเข้าประกวด** ๖.๑ ส่งผลงานได้ภายในวันที่๑๕ สิงหาคม ๒๕๖๐กรณีที่ส่งทางไปรษณีย์จะถือเอาวันที่ประทับตามไปรษณีย์เป็นสำคัญ  
 ๖.๒ ประกาศผลการตัดสินวันที่ ๓๑ สิงหาคม ๒๕๖๐  
 ๖.๓ การมอบรางวัล สำนักงาน กศน. จังหวัดตราด จะแจ้งให้ทราบต่อไป   
 **๗. รางวัลการประกวด** ๗.๑ รางวัลชนะเลิศมี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๗.๒ รางวัลรองชนะเลิศ อันดับ ๑ มี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๗.๓ รางวัลรองชนะเลิศ อันดับ ๒ มี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๗.๔ รางวัลชมเชย สงวนสิทธิ์ให้คณะกรรมการฯ เป็นผู้พิจารณา

**๘. สถานที่ติดต่อสอบถาม**  
 กลุ่มยุทธศาสตร์ สำนักงาน กศน. จังหวัดตราด ตำบลวังกระแจะ อำเภอเมือง จังหวัดตราด รหัสไปรษณีย์ ๒๓๐๐๐ โทรศัพท์หมายเลข ๐๓๙ – ๕๑๘๐๙๑  
 โทรศัพท์มือถือ ๐๙๗ – ๒๓๙๑๗๕๓   
  
 **.................................................**